'भाइ साहेब' क सम्बोधन हुनका सबसँ पहिने उपेन्द्र दोषी जी सँ भेटल छलन्हि ई बात स्वयं राज मोहन झा अनलकांत (गौरीनाथ) के देल गेल एकटा इंटरव्यू मे बजने छथि । बाद मे हुनका लेल यैह सम्बोधन सबजना भ' गेल । जाहि इंटरव्यूक उल्लेख भेल अछि ओ 'अंतिका' केर राज मोहन झा पर केन्द्रित जुलाइ-सितम्बर, 2001 अंक मे प्रकाशित भेल छल । व्यक्ति आ लेखक राज मोहन झा केँ बूझवा लेल ई अंक बड्ड काजक अछि । एहि अंक मे कतेको महत्वपूर्ण आलेख सब अछि । राजमोहन झा (गोपाल जी) क सबसँ छोट भाइ मन मोहन झा (भुवन जी) क लिखल एकटा आत्मीय संस्मरण सेहो एहि अंक मे प्रकाशित अछि । एहि संस्मरणक माध्यमे परिवारक एकटा सदस्यक रूप मे राज मोहन झा केँ बूझवाक अवसर भेटैत अछि । एहि आलेख केँ एतय प्रयोजनीय बूझि प्रस्तुत कयल जा रहल अछि । 'अंतिका' क सम्बंधित पृष्ठक छायाप्रति जेपीईजी फार्मेट मे उपलब्ध कराओल जा रहल अछि । आर बेसी स्पष्ट पढ़वा लेल कृपया डॉनलोड करी । 